La Generalitat de Catalunya té atribuïda, d'acord amb el marc constitucional i estatutari, la competència exclusiva sobre la seva xarxa viària en tot l'àmbit territorial de Catalunya, que inclou l'establiment del règim jurídic i financer de les vies que l'integren.
Entre aquestes, figura l'autopista C-16 de Montserrat, Sant Cugat del Vallès-Terrassa-Manresa, gestionada en règim de concessió administrativa.
La concessió administrativa per a la construcció, la conservació i l'explotació de l'autopista de peatge Sant Cugat del Vallès-Terrassa-Manresa (C-16), titularitat de la societat Autopista Terrassa-Manresa (Autema), concessionària de la Generalitat de Catalunya, SA, es va adjudicar mitjançant el Decret 351/1986, de 18 de desembre, en el tram Terrassa-Manresa, i, posteriorment, es va ampliar mitjançant el Conveni subscrit amb la concessionària i aprovat pel Govern de la Generalitat en les sessions de 28 de juliol i d'1 d'agost de 1989.
Mitjançat el Decret 161/2015, de 14 de juliol, s'hi van incorporar un seguit de mesures per millorar la mobilitat del corredor i per assolir una major eficiència i racionalitat en la utilització de les vies que l'integren (C-16/C-55–C-58), tot considerant el Pla d'actuacions viàries previst pel Departament de Territori i Sostenibilitat en aquest corredor, consistent en la realització d'obres de millora de la seguretat viària a la carretera alternativa a l'autopista anomenada C-55/C-58.
El Decret 337/2016, de 27 de desembre, va modificar puntualment el Decret 161/2015, de 14 de juliol, amb l'objectiu de flexibilitzar i millorar el sistema de descomptes específics per congestió a l'entorn de Manresa i prorrogar el període transitori d'aplicació del descompte de l'article 2 del Decret, període que, finalment, el Decret 279/2018, de 20 de desembre, va prorrogar en vuit mesos addicionals.
El present Decret persegueix la millora continuada i l'actualització de les mesures abans aprovades amb vista a assolir i garantir els objectius indicats, tenint present l'impacte, fins al moment actual, de les mesures aprovades.
A aquest efecte, s'adequa el sistema de descomptes en el tram Terrassa-Manresa en afavorir al màxim el seu ús i, alhora, descongestionar la C-55 en benefici de la seguretat dels usuaris, mantenint la resta de previsions establertes en el mateix Decret 161/2015, de 14 de juliol, i les seves posteriors modificacions.
D'una banda, l'article 2 amplia a les 24 hores el descompte específic de la barrera lateral de Sant Vicenç de Castellet –a partir de l'1 de setembre de 2020– per a tots els recorreguts entre l'enllaç núm. 41, Sant Vicenç de Castellet, i el final de l'autopista C-16 a Sant Fruitós de Bages, en tots dos sentits de circulació, de dilluns a divendres no festius.
Amb aquesta mesura, s'aconsegueix la configuració de l'autopista en aquest tram com una Ronda de Manresa amb connectivitat en direcció nord.
D'altra banda, l'article 3 adequa i reajusta internament el règim de reduccions en les tarifes base del tram Terrassa-Manresa, amb l'objectiu que la mesura d'ampliació a 24 hores del descompte a la barrera lateral sigui neutre a l'efecte de determinar l'import anual de la compensació a la societat concessionària.
Vist el que disposa l'article 24 de la Llei 8/1972, de 10 de maig, de construcció, conservació i explotació d'autopistes en règim de concessió; amb l'audiència prèvia de la societat concessionària Autema;
Vist l'informe del Departament de la Vicepresidència i d'Economia i Hisenda;
Per tot això, a proposta del conseller de Territori i Sostenibilitat i amb la deliberació prèvia del Govern,
Es modifica l'article 2.1 del Decret 161/2015, de 14 de juliol, de modificació de la concessió administrativa per a la construcció, la conservació i l'explotació de l'autopista C-16 de Montserrat, Sant Cugat del Vallès-Terrassa-Manresa, que queda redactat de la manera següent:
"2.1 Les tarifes base actualitzades i els peatges resultants aplicables a la concessió en els seus diferents trams es corresponen amb les aprovades a la Resolució TES/3519/2019, de 16 de desembre, per la qual s'aprova la revisió anual de les tarifes i els peatges resultants de l'autopista C-16 Montserrat, Sant Cugat del Vallès-Terrassa-Manresa, així com a les posteriors resolucions de revisió anual de tarifes d'acord amb el sistema previst a l'article 9."
Es modifica l'article 3.1 del Decret 161/2015, de 14 de juliol, de modificació de la concessió administrativa per a la construcció, la conservació i l'explotació de l'autopista C-16 de Montserrat, Sant Cugat del Vallès-Terrassa-Manresa, que queda redactat de la manera següent:
Sistema de descomptes específics a l'entorn de Manresa
S'aprova un sistema de descomptes especial per als vehicles de la categoria II que emprin en tot el seu recorregut per l'autopista el sistema de pagament dinàmic o telepeatge (sistema Via T) o qualsevol altre sistema dinàmic prèviament autoritzat, d'acord amb el que s'indica tot seguit:
a) Barrera troncal de Sant Vicenç de Castellet: descompte del 50 % en tots dos sentits de circulació durant les hores punta de dilluns a divendres no festius definides a continuació: de 7.00 a 10.30 h; i de 17.00 a 21.00 h.
b) Barrera lateral de Sant Vicenç de Castellet: descompte del 100 % per a tots els recorreguts entre l'enllaç núm. 41, Sant Vicenç de Castellet, i el final de l'autopista C-16 a Sant Fruitós de Bages, en tots dos sentits de circulació, de dilluns a divendres no festius de 0.00 a 24.00 h."
S'afegeix l'article 10.3 al Decret 161/2015, de 14 de juliol, de modificació de la concessió administrativa per a la construcció, la conservació i l'explotació de l'autopista C-16 de Montserrat, Sant Cugat del Vallès-Terrassa-Manresa, que queda redactat de la manera següent:
S'estableix un sistema específic de compensació del descompte especial de la Ronda Manresa (article 3.1.b) en els trànsits en hora vall (de 0.00 a 7.00 h; de 10.30 a 17.00 h i de 21.00 a 0.00 h), que, tal com figura a l'apartat 1 bis de l'annex, reajusta internament i de forma progressiva el marc tarifari als usuaris del tram Terrassa-Manresa i garanteix la neutralitat pressupostària.
D'una banda, el sistema incorpora el cost addicional del descompte especial als trànsits de la Ronda Manresa (article 3.1.b) en hora vall, que s'inclou a la compensació anual total de l'any a favor d'Autema.
D'altra banda, el sistema internalitza aquest cost addicional amb l'estalvi aconseguit per l'aplicació d'un descompte reduït en les tarifes base bonificades (article 2) corresponents al tram Terrassa-Manresa.
El valor d'aquest descompte reduït es determinarà a la Resolució per la qual s'aprovi la revisió anual de les tarifes i els peatges de l'any 2021 i següents exercicis, d'acord amb el sistema previst a l'article 9 i l'annex.
El cost addicional del descompte especial de la Ronda Manresa en hora vall, corresponent als quatre mesos de l'exercici 2020, es compensa amb part del descompte reduït en les tarifes base bonificades (article 2) de l'any 2021.
Fins a l'any 2023 es preveu un escalat del marc tarifari que permeti absorbir de forma progressiva el cost addicional d'aquest descompte especial.
L'any 2024 i següents es mantindrà fix el descompte reduït."
S'afegeix l'apartat 1bis a l'Annex al Decret 161/2015, de 14 de juliol, de modificació de la concessió administrativa per a la construcció, la conservació i l'explotació de l'autopista C-16 de Montserrat, Sant Cugat del Vallès-Terrassa-Manresa, que queda redactat de la manera següent:
Sistema específic de compensació del descompte especial de la Ronda Manresa en hora vall
S'estableix un sistema específic de la compensació del descompte especial de la Ronda Manresa (article 3.1.b) en els trànsits en hora vall (de 0.00 a 7.00 h; de 10.30 a 17.00 h i de 21.00 a 0.00 h), que reajusta internament i de forma progressiva el marc tarifari als usuaris del tram Terrassa-Manresa, garantint la neutralitat pressupostària.
D'una banda, l'apartat I detalla el càlcul del cost addicional del descompte especial de la Ronda Manresa (article 3.1.b) en hora vall, que s'incorpora a la compensació anual total de l'any a favor d'Autema.
D'altra banda, l'apartat II detalla el càlcul del descompte reduït en les tarifes base bonificades corresponents al tram Terrassa-Manresa, a fi que produeixi un estalvi equivalent en el cost de la compensació de l'article 2 per a aquest tram.
D'acord amb l'anterior, s'estableix el següent:
La compensació anual de l'any "i" derivada de l'aplicació de l'article tercer (k=2) inclourà de forma diferenciada el cost del descompte especial de la Ronda Manresa en hora vall en els termes següents:
X 2 i: Compensació anual de l'any "i" derivada de l'aplicació de l'article tercer (k=2).
X i 2a: Compensació anual de l'any "i" derivada de l'aplicació de l'article tercer apartat a) (k=2a).
X i 2b HP: Compensació anual de l'any "i" derivada de l'aplicació de l'article tercer apartat b) en hora punta (k=2b HP): de 7.00 a 10.30 h i de 17.00 a 21.00 h.
X i 2b HV: Compensació anual de l'any "i" derivada de l'aplicació de l'article tercer apartat b) en hora vall (k=2b HV): de 0.00 a 7.00 h; de 10.30 a 17.00 h, i de 21.00 a 0.00 h.
La compensació X 2020 2b HV inclourà el cost dels trànsits bonificats des de l'1 de setembre de 2020 fins al 31 de desembre de 2020, que es farà efectiva en els termes previstos a l'apartat 2 d'aquest annex.
Per a la resta d'exercicis, inclourà tots els mesos de l'any.
El càlcul de cadascun d'aquests termes es farà d'acord amb les fórmules dels apartats 1 i 2 d'aquest annex, afegint-hi a aquest efecte un nou apartat independent dels ja existents per al càlcul de la compensació en hora vall de l'article 2 b), amb la particularitat que s'haurà de determinar una A 0 2b HV d'aplicació específica per a aquest càlcul.
Descompte reduït de les tarifes base bonificades al tram Terrassa-Manresa
A fi que el cost addicional del descompte especial de la Ronda Manresa en hora vall (X i 2b HV ) sigui neutre pressupostàriament en la compensació anual total de l'any "i" (C i ), serà d'aplicació una tarifa base bonificada reduïda (y i ) de l'article 2, corresponent al tram Terrassa-Manresa, als usuaris de totes les categories de vehicles que circulin de dilluns a divendres no festius i emprin el sistema de pagament dinàmic o telepeatge (sistema Via T) o qualsevol altre sistema dinàmic prèviament autoritzat.
La Resolució per la qual s'aprovi la revisió anual de les tarifes i els peatges de l'any 2021 i següents exercicis, d'acord amb el sistema previst a l'article 9, incorporarà addicionalment el càlcul del descompte reduït y i corresponent a les tarifes base bonificades de l'any "i", que serà determinat pel menor dels imports següents:
A. Descompte reduït de referència de les tarifes base bonificades al tram Terrassa-Manresa
y i r: Descompte reduït de referència de les tarifes base bonificades (article segon) de l'any "i" al tram Terrassa-Manresa als usuaris de totes les categories de vehicles que circulin de dilluns a divendres no festius i emprin el sistema de pagament dinàmic o telepeatge (sistema Via T) o qualsevol altre sistema dinàmic prèviament autoritzat.
X iT 1: Compensació teòrica anual de l'any "i" derivada de l'aplicació de l'article segon (k=1) amb unes tarifes base bonificades amb descompte del 45 %.
X iT 2a: Compensació teòrica anual de l'any "i" derivada de l'aplicació de l'article tercer apartat a (k=2a) amb unes tarifes base bonificades amb descompte del 45 %.
X i 2bHV: Compensació teòrica anual de l'any "i" derivada de l'aplicació de l'article tercer apartat b en hora vall (k=2b HV).
Per determinar cadascuna de les compensacions teòriques (X iT 1; X iT 2a; X i 2bHV ) per a l'any "i", es prendrà com a punt de partida l'any anterior "i-1" i s'aplicarà el percentatge de creixement de trànsit i d'increment per la revisió de tarifes.
K i: Factor d'escalat de l'any "i" que permet absorbir de forma progressiva la compensació de l'any en curs.
R i: Regularització anual de l'any de càlcul "i" derivada de l'aplicació de l'article tercer b) en hora vall (k=2b HV): de 0.00 a 7.00 h; de 10.30 a 17.00 h, i de 21.00 a 0.00 h, i que és determinada per l'expressió següent:
X i-1 1: Compensació anual real de l'any "i-1" derivada de l'aplicació de l'article segon (k=1).
X i-1 2a: Compensació anual real de l'any "i-1" derivada de l'aplicació de l'article tercer apartat a) (k=2a).
X i-1 2b HV: Compensació anual real de l'any "i-1" derivada de l'aplicació de l'article tercer apartat b en hora vall (k=2b HV).
R i-1: Regularització anual de l'any anterior.
Y i-1: Descompte reduït realment aplicat en les tarifes base bonificades de l'any "i-1" al tram Terrassa-Manresa als usuaris de totes les categories de vehicles que circulin de dilluns a divendres no festius i emprin el sistema de pagament dinàmic o telepeatge (sistema Via T) o qualsevol altre sistema dinàmic prèviament autoritzat.
Cal notar que aquest és el valor real, d'acord amb la Resolució per la qual s'aprovi la revisió anual de les tarifes i els peatges de l'any "i-1".
Es determinarà cadascuna de les compensacions reals (X i-1 1; X i-1 2a; X i-1 2b HV ) per a l'any "i-1" tenint en compte les dades reals de trànsit dels dies de l'any "i-1" realment coneguts, i per als últims dies de l'any, en què no es disposa de dades, fent una estimació d'acord amb els creixements de trànsit reals experimentats a l'any "i-1.
B. Descompte reduït amb topall de les tarifes base bonificades al tram Terrassa-Manresa
El descompte reduït de les tarifes base bonificades al tram Terrassa-Manresa no suposarà un increment de les tarifes base bonificades superior al 2 % anual –exclòs l'efecte de revisió anual de les tarifes base segons el Decret 465/2004, de 28 de desembre-, d'acord amb el següent valor topall:
y i t: Descompte reduït topall de les tarifes base bonificades (article segon) de l'any "i" al tram Terrassa-Manresa als usuaris de totes les categories de vehicles que circulin de dilluns a divendres no festius i emprin el sistema de pagament dinàmic o telepeatge (sistema Via T) o qualsevol altre sistema dinàmic prèviament autoritzat.
El valor y 2024 corresponent a l'any 2024 quedarà fixat i es mantindrà constant en els següents exercicis, fins a la fi de l'aplicació del sistema de descomptes previstos en aquest Decret.
La societat concessionària, abans de l'1 de desembre, presentarà, conjuntament amb la proposta de revisió de tarifes que correspongui, de conformitat amb el que disposa el Decret 465/2004, de 28 de desembre i el que s'estableix en el present Decret, el càlcul i el valor del descompte reduït y i corresponent a les tarifes base bonificades de l'any "i"."
S'autoritza el departament competent en matèria d'infraestructures per adoptar les mesures necessàries per a l'aplicació del que estableix aquest Decret.
Aquest Decret serà d'aplicació l'1 de setembre de 2020.
Barcelona, 21 de juliol de 2020